###### Stema%20(100px) Prova14

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT**

**OPŠTINA GNJILANE/MUNICIPALITY OF GJILAN/GILAN BELEDIYESI**

##### ZYRA E KRYETARIT

**KANCELARIJA PRESEDNIKA - MAYOR’ S OFFICE – BAŞKAN OFISI**

**Raporti i punës i Zyrës për Informim Publik**

**Janar-Qershor 2016**

Zyra për Informim Publik (ZIP) ka komunikuar me qytetarët përmes formave të ndryshme në më shumë se 400 raste brenda gjashtë mujorit të parë të vitit 2016, edhe atë përmes komunikatave për media, ftesave për aktivitete publike, njoftime, etj., të cilat janë publikuar në afat rekord dhe në mënyrë profesesionale në ueb faqen zyrtare të Komunës dhe në faqen tjetër në rrjetin social Facebook. (mesatarisht 3 komunikata për media për ditë pune)

Një punë tejet të rëndësisishme, Zyra e Informimit e ka bërë me organizimin e konferencave për media, ku gjatë këtij gjashtë mujori kemi organizuar 36 konferenca për media për ekzekutivin dhe legjislativin, përkatësisht drejtorët komunalë dhe shefat e grupeve të Kuvendit Komunal, përveç shefit të PDK-së që nuk e ka pranuar ftesën.

Një punë shumë e madhe ZIP ka bërë në gjashtëmujorin e këtij viti edhe në aspektin e Qasjes në Dokumente Publike dhe deri në këtë moment kanë ardhur 36 kërkesa nga organizata të ndryshme, shoqëria civile, partitë politike, mediat e qytetarët. Nga 36 kërkesa, 33 u janë kthyer përgjigje sipas fatit ligjor, derisa 3 kërkesa janë pa përgjigje.

Po ashtu, Zyra për Informim ka nxjerrë për botim edhe Buletinin informativ për 6-mujorin e dytë të punës së ekzekutivit dhe legjislativit, për vitin 2015, e që është mjaft voluminoz, me informata gjithëpërfshirëse dhe përmbajtësore. Shkaku i dietës së vendosur nga kryetari Lutfi Haziri, Buletinin nuk e kemi nxjerrë në letër, por e kemi publikuar në version elektronik në ueb faqe të Komunës.

Po ashtu, Zyra për Informim ka marrë iniciativën e ndryshimit të ueb faqes zyrtare në shkurt të këtij viti dhe brenda një kohe të shkurtër, është plotësuar e pasuruar me informata e linqe të reja, sikurse që është bërë më e qasshme. Këtë projekt e ka vlerësuar Ministria e Administrimit të Pushtetit Lokal dhe organizata KDI, që e kanë marrë shembull Komunën e Gjilanit për punën në ueb faqe.

Një punë tejet të rëndësishme për avancimin e transparencës së Komunës së Gjilanit, Zyra për Informim e ka bërë në publikimin në ueb faqe të të gjitha akteve komunale në gjuhët zyrtare, sikurse edhe vendimet, procesverbalet, njoftimet e konkurset.

Më datën 12.02.2016, Kuvendi i Komunës e ka miratuar Planin e Veprimit për Transparencë, sipas kërkesës së MAPL-së, të përgatitur nga Zyra për Informim. Deri në këtë moment, Gjilani është Komuna e vetme që e ka të miratuar këtë plan.

Po ashtu, gjatë këtij viti, Zyra për Informim Publik ka implementuar projektin shumë të rëndësishëm për avancimin e transparencës, “Livestream”, ku pesë seancat e fundit të Kuvendit Komunal të Gjilanit janë transmetuar drejtpërdrejt në kanalin zyrtar të Komunës në Youtube, derisa videot e plota janë publikuar në ueb faqe. Ky është projekti i parë i kësaj natyre i realizuar në nivel vendi.

Bashkëpunimi i mirë i Zyrës për Informim Publik të Komunës së Gjilanit me mediat, ka bërë që të gjitha aktivitetet e ekzekutivit dhe legjislativit të mbulohen në mënyrën më të mirë, edhe atë në portale, gazeta, televizione dhe radio lokale e nacionale.

E theksojmë faktin se e gjithë kjo punë e zyrës sonë është bërë me mbështetjen e fuqishme të kryetarit Haziri, i cili na i ka lënë duart e lira për të punuar ashtu siç dimë dhe mundemi në mënyrën më profesionale të mundshme.

**Objektivat**

Zyra për Informim ka për objektivë në 6-mujorin e dytë 2016, komunikimin e përditshëm me publikun, vazhdimin e ciklit të dytë të konferencave për media (deri në fund të vitit 4 cikle konferencash), vazhdimin e transmetimit të drejtpërdrejt të seancave të Kuvendit Komunal, sikur edhe nxjerrjen Buletinit informativ për 6-mujorin e parë të këtij viti.

Qeverisja e mirë nënkupton pjesëmarrje qytetare dhe vendimmarrje transparente. Komuna e Gjilanit, përmes Zyrës për Informim, kujdeset maksimalisht që të përmbushë këto standarde, e vetëdijshme se vendimmarrja transparente e rritë besueshmërinë e publikut te qeverisja lokale.

**Gjilan, 08.07.2016 Zyra për Informim Publik**